LĪGUMS
par transportlīdzekļu brīvprātīgā (KASKO) apdrošināšanas pakalpojumiem

	Rīgā
	Līguma parakstīšanas datums ir pēdējā pievienotā droša elektroniskā paraksta laika zīmoga datums



[bookmark: _Hlk161394439]Rīgas valstspilsētas pašvaldības Ārtelpas un mobilitātes departaments (iestādes reģ. Nr. 50900040801), tā direktora p.i. Andreja Urtāna personā, kurš rīkojas saskaņā ar Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 41.3. un 42.3.7.apakšpunktu, Rīgas domes 24.01.2024. janvāra nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 7.7. un 9.1. apakšpunktu un Rīgas domes priekšsēdētāja 22.03.2024. rīkojumu Nr. RD-24-73-ip (turpmāk – Apdrošinājuma ņēmējs), no vienas puses un 
	"Compensa Vienna Insurance Group" ADB Latvijas filiāle, reģistrācijas Nr. 40103942087, juridiskā adrese: Vienības gatve 87H, Rīga, LV-1004,  kuru pārstāv tās filiāles vadītājs Aigars Freimanis, kurš rīkojas saskaņā ar Komercreģistrā reģistrēta pilnvarojuma pamata un, pilnvarotās personas Jāņa Laša personā, kurš pārstāv Apdrošinātāju uz 2019. gada 1.martā izdotas pilnvaras pamata  (turpmāk – Apdrošinātājs), no otras puses, turpmāk abas kopā – Puses, vai katra atsevišķi – Puse, 
[bookmark: _Hlk117771842]pamatojoties uz Apdrošinājuma ņēmēja veiktā iepirkuma „Transportlīdzekļu apdrošināšanas (KASKO, OCTA) pakalpojumi” (id. Nr. RVPA “Rīgas gaisma” 2024/03/M) rezultātiem iepirkuma 1.daļā - Pasūtītāja tiesiskā valdījumā esošo sauszemes transportlīdzekļu brīvprātīgā (KASKO) apdrošināšana,

kā arī, ņemot vērā Rīgas domes 01.03.2023. lēmumu Nr. RD-23-2355-lē “Par Rīgas valstspilsētas pašvaldības iestāžu reorganizāciju un Rīgas valstspilsētas pašvaldības Ārtelpas un mobilitātes departamenta izveidi”, atbilstoši kuram no 01.03.2024. Rīgas valstspilsētas pašvaldības aģentūra “Rīgas gaisma” kā atsevišķa iestāde ir likvidēta, bet reorganizācijas rezultātā izveidota jauna iestāde Rīgas valstspilsētas pašvaldības Ārtelpas un mobilitātes departaments, kas ir likvidētās iestādes funkciju un saistību pārņēmējs,

noslēdz šādu līgumu, turpmāk  – Līgums:

1. Līguma priekšmets
1.1. Apdrošinātājs un Apdrošinājuma ņēmējs saskaņā ar Latvijas Republikā spēkā esošajiem normatīvajiem aktiem, tehnisko specifikāciju (Līguma 1.pielikums), Apdrošinātāja finanšu piedāvājumu (Līguma 2.pielikums) un Apdrošinātāja Apdrošināšanas noteikumiem (turpmāk kopā – Apdrošināšanas noteikumi) (Līguma 3.pielikums), slēdz sauszemes transportlīdzekļu apdrošināšanas līgumus (turpmāk – Polises vai Polise) attiecībā uz:
1.1.1. finanšu piedāvājumā (Līguma 2.pielikums) norādītajiem Apdrošinājuma ņēmēja sauszemes transportlīdzekļiem un to papildaprīkojumu (turpmāk – Apdrošināmie objekti);
1.1.2. Apdrošināmiem objektiem, kurus Apdrošinājuma ņēmējs iegūs Līguma darbības laikā.
1.2. Apdrošinājuma ņēmējs samaksā Apdrošinātājam apdrošināšanas prēmiju Līgumā un tā pielikumos noteiktajā kārtībā, apmērā un termiņos.
1.3. Ja Apdrošināšanas noteikumi (Līguma 3.pielikums) ir pretrunā ar tehnisko specifikāciju un tehnisko piedāvājumu (Līguma 1.pielikums), tad Pusēm saistošs ir tehniskajā specifikācijā un tehniskajā piedāvājumā noteiktais.

2. Pušu tiesības un pienākumi
2.1. Apdrošinātājs apņemas:
2.1.1. apdrošināt Apdrošināmos objektus saskaņā ar Latvijas Republikā spēkā esošajiem normatīvajiem aktiem un Līguma noteikumiem;
2.1.2. Apdrošinātājs nodrošina apdrošināšanas nepārtrauktību, katram Apdrošinājuma ņēmēja Līguma 2.pielikumā norādītajam transportlīdzeklim noformējot polises visā apdrošināšanas līguma izpildes laikā no pirmās dienas, kad beigusies iepriekšējā polise;
2.1.3. bez maksas piegādāt Polises Apdrošinājuma ņēmējam Kleistu ielā 29, Rīgā, LV-1067;
2.1.4. pieņemt no Apdrošinājuma ņēmēja informāciju par notikušajiem negadījumiem elektroniski mājaslapā: https://www.compensa.lv/atlidzibas-kasko/  vai pa tālruni: +371 67558888, vai jebkurā Apdrošinātāja filiālē Latvijas teritorijā;
2.1.5. informēt Apdrošinājuma ņēmēju elektroniski pa Līguma 4.1. apakšpunktā norādītās Apdrošinājuma ņēmēja atbildīgās personas e-pastu par atlīdzības pieteikuma saņemšanu un apstiprinātās remonta tāmes nosūtīšanu;
2.1.6. izmaksāt Apdrošinājuma ņēmējam apdrošināšanas atlīdzību saskaņā ar Polisi un Līguma noteikumiem; 
2.1.7. neparedzētu bojājumu gadījumā, ja transportlīdzekļa lietošana nav iespējama vai nav atļauta saskaņā ar attiecīgās valsts ceļu satiksmes noteikumiem vai citiem tiesību aktiem, Apdrošinātājs nodrošina transportlīdzekļa novietošanu uz ceļa, evakuāciju uz Apdrošinājuma ņēmēja noteiktu vietu un palīdzību uz ceļa (durvju atsaldēšanu, atvēršanu, riteņu nomaiņu). Apdrošinātājs atlīdzina Apdrošinājuma ņēmējam transportēšanas izmaksas: ne mazāk kā 250 EUR Latvijas Republikas teritorijā;
2.1.8. atmaksāt Apdrošinājuma ņēmējam apdrošināšanas prēmijas daļu Polises pirmstermiņa izbeigšanas gadījumā saskaņā ar Apdrošināšanas noteikumiem;
2.1.9. Polises pirmstermiņa izbeigšanas gadījumā atmaksājamo neizmantotās prēmijas daļu aprēķināt proporcionāli līdz Polises termiņa beigām atlikušo dienu skaitam, neieturot administratīvās izmaksas;
2.1.10. administrēt apdrošināšanas gadījumu un veikt izmaksu atbilstoši Līguma noteikumiem;
2.1.11. pēc Apdrošinājuma ņēmēja rakstiska pieprasījuma elektroniski iesniegt Apdrošinājuma ņēmējam ikmēneša atskaiti par reģistrētajiem pieprasījumiem, pieteiktajiem apdrošināšanas gadījumiem, izmaksātajām apdrošināšanas atlīdzībām un atteikumiem;
2.1.12. nekavējoties informēt Apdrošinājuma ņēmēju, ja Apdrošinātājam ierosināts maksātnespējas process vai tiesiskās aizsardzības process, tā saimnieciskā darbība ir apturēta vai pārtraukta, kā arī nekavējoties informēt par tam zināmajiem visiem Līguma izpildes laikā esošajiem vai iespējamajiem sarežģījumiem, kas varētu aizkavēt Līgumā noteikto saistību izpildi.
2.2. Apdrošinājuma ņēmējs apņemas:
2.2.1. pēc Apdrošinātāja pieprasījuma ar Apdrošinātāju saskaņotos laikos un vietās uzrādīt Apdrošinātājam tā izvēlētus Apdrošināmos objektus vai elektroniski nosūtīt Apdrošinātājam izvēlēto Apdrošināmo objektu fotogrāfijas;
2.2.2. samaksāt Apdrošinātājam apdrošināšanas prēmiju pilnā apmērā un Līgumā noteiktajā termiņā;
2.2.3. ievērot un precīzi izpildīt Apdrošināšanas noteikumus un Latvijas Republikā spēkā esošo normatīvo aktu prasības.
2.3. Apdrošinājuma ņēmējam ir tiesības:
2.3.1. pieprasīt elektronisku ikmēneša atskaiti par reģistrētajiem pieprasījumiem, pieteiktajiem apdrošināšanas gadījumiem, izmaksātajām apdrošināšanas atlīdzībām un atteikumiem;
2.3.2. informāciju par notikušajiem negadījumiem pieteikt elektroniski, pa tālruni vai klātienē jebkurā Apdrošinātāja filiālē Latvijas teritorijā.

3. Apdrošinājuma summa, apdrošināšanas prēmija un norēķinu kārtība
3.1. Apdrošinājuma summa un apdrošināšanas prēmija katram Apdrošināmam objektam ir norādīta Līguma 2.pielikumā.
3.2. Kopējā apdrošināšanas prēmija, kas Apdrošinājuma ņēmējam jāmaksā par Polisēm par  Līguma 2.pielikumā norādītajiem Apdrošināmiem objektiem ir 29770,00 EUR (divdesmit deviņi tūkstoši septiņi simti septiņdesmit euro 00 centi).  Kopējā apdrošināšanas prēmija saskaņā ar normatīvajiem aktiem nav apliekama ar pievienotās vērtības nodokli (turpmāk – PVN). Nodokļu jomu regulējošo normatīvo aktu izmaiņu gadījumā PVN likme piemērota saskaņā ar sauszemes transportlīdzekļu brīvprātīgās (KASKO) apdrošināšanas pakalpojuma sniegšanas brīdī spēkā esošajiem normatīvajiem aktiem, neveicot atsevišķus grozījumus Līgumā.
3.3. Apdrošinājuma ņēmēja pašriski :
3.3.1. transportlīdzekļa bojāejas gadījumā, zādzības vai laupīšanas gadījumā pašrisks ir 5%;
3.3.2. transportlīdzekļa daļas vai papildaprīkojuma zādzības - apzagšanas gadījumā Apdrošinātājs atlīdzina atjaunošanas izdevumus pilnā apmērā,  pašrisks ir 5%;
3.3.3. transportlīdzekļa bojājumu pašrisks ir 0;
3.3.4. sānstiklu, priekšējā un aizmugurējā vējstikla, spoguļu un lukturu bojājumu gadījumā pašrisks ir 0.
3.4. Apdrošinājuma ņēmējs samaksā Apdrošinātājam Līguma 3.2. apakšpunktā norādīto apdrošināšanas prēmiju vienā maksājumā 30 (trīsdesmit) dienu laikā pēc Apdrošinātāja rēķina saņemšanas. 
3.5. Apdrošināšanas prēmija, kas Apdrošinājuma ņēmējam jāmaksā par Polisēm, kas pēc Apdrošinājuma ņēmēja pieprasījuma tiek izsniegtas attiecībā uz Apdrošināmiem objektiem, kurus Apdrošinājuma ņēmējs iegūs Līguma darbības laikā, tiek noteikta, Pusēm vienojoties, un norādīta attiecīgajās Polisēs. Apdrošināšanas prēmiju Apdrošinājuma ņēmējs samaksā saskaņā ar Apdrošinātāja iesniegtajiem rēķiniem.
3.6. Rēķina formāts un iesniegšanas kārtība:
3.6.1. Apdrošinātājs sagatavo grāmatvedības attaisnojuma dokumentus – rēķinu, - elektroniskā formātā (turpmāk – elektronisks rēķins), atbilstoši Rīgas pilsētas valstspašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu;
3.6.2. elektroniskos rēķinus apmaksai Apdrošinātājs iesniedz Apdrošinājuma ņēmējam, izvēloties  vienu no sekojošiem rēķina piegādes kanāliem:
-	izveido programmatūru datu apmaiņai starp Apdrošinātāja norēķinu sistēmu un pašvaldības vienoto informācijas sistēmu (WEB API);
-	augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;
-	izmanto manuālu rēķina informācijas ievades Web formu  portālā http://www.eriga.lv, sadaļā „Rēķinu iesniegšana”.
3.6.3. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti;
3.6.4. Puses vienojas, ka elektroniskā rēķina apmaksas termiņš ir 30 (trīsdesmit)  dienu laikā no dienas, kad Apdrošinātājs iesniedzis Apdrošinājuma ņēmējam elektronisku rēķinu, atbilstoši portāla www.eriga.lv sadaļā „Rēķinu iesniegšana” norādītajai informācijai par elektroniskā rēķina formātu;
3.6.5. Puses vienojas, ka elektroniskā rēķina apmaksas termiņu skaita no dienas, kad Apdrošinātājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Apdrošinājuma ņēmējam elektronisku rēķinu, ar nosacījumu, ka Apdrošinātājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Apdrošinājuma ņēmējs to ir pieņēmis apmaksai;
3.6.6. Apdrošinātājam ir pienākums pašvaldības portālā www.eriga.lv  sekot līdzi iesniegtā elektroniskā rēķina apstrādes statusam;
3.6.7. ja Apdrošinātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Apdrošinājuma ņēmējs šādu rēķinu apmaksai nepieņem un neakceptē. Apdrošinātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Apdrošinātājs ir iesniedzis atkārtoto elektronisko rēķinu.
3.7. Par samaksas dienu uzskatāms bankas atzīmes datums Apdrošinājuma ņēmēja maksājuma uzdevumā.
3.8. Polises pirmstermiņa izbeigšanas gadījumā apdrošināšanas prēmijas daļu, kas aprēķināta Līguma 2.1.9.apakšpunktā un Apdrošināšanas noteikumos noteiktajā kārtībā, Apdrošinātājs atmaksā Apdrošinājuma ņēmējam 10 (desmit) darba dienu laikā pēc Polises izbeigšanas.

4. Pušu atbildīgās personas
4.1. Par Līguma izpildi atbildīgā persona no Apdrošinājuma ņēmēja puses:
Vārds, uzvārds:	Jānis Jakovļevs	
Amats: Autotransporta sektora vadītājs		
Tālrunis:	29733366
E-pasts: 	janis.jakovlevs@riga.lv 		
4.2. Par Līguma izpildi atbildīgā persona no Apdrošinātāja puses :
Vārds, uzvārds:	Liene Kristiāna Tilgase
Amats: Publisko iepirkumu speciāliste
Tālrunis: 22089980
E-pasts: Liene.Kristiana-Tilgase@compensa.lv  
		         
5. Pušu atbildība un nepārvarama vara
5.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst, un, kas nav radusies Puses vai tās kontrolē esošas personas rīcības dēļ, un kas padara Līguma saistību izpildi ne tikai apgrūtinošu, bet neiespējamu.
5.2. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radies to kļūdas vai nevērīgas rīcības dēļ vai kas kavē vienu no Pusēm veikt kādu no Līgumā noteiktajiem pienākumiem, un no kura nav bijis iespējams izvairīties, veicot pienācīgus piesardzības pasākumus.
5.3. Puses par nepārvaramas varas apstākļiem uzskata, piemēram, dabas stihijas (zemestrīces, plūdus, orkānus un tml.), ugunsgrēkus, jebkāda veida karadarbību, epidēmijas, okupāciju, terora aktus, blokādes, embargo. 
5.4. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
5.5. Par nepārvaramas varas apstākļu iestāšanos vai izbeigšanos Puse rakstiski informē otru Pusi 3 (trīs) dienu laikā, skaitot no šādu apstākļu iestāšanās vai izbeigšanās brīža.
5.6. Iestājoties nepārvaramas varas apstākļiem, Puses var pagarināt Līgumā noteikto saistību izpildes termiņus, Līguma darbības termiņu vai izbeigt Līgumu, par to rakstiski vienojoties.

6. Līguma termiņš un Līguma izbeigšana
6.1. Līgums stājas spēkā ar dienu, kad to parakstījusi pēdējā no pusēm un ir spēkā līdz Līguma saistību pilnīgai izpildei. Apdrošināšanas polises darbības termiņš ir 12 (divpadsmit) mēneši no katras attiecīgās polises noslēgšanas dienas, saskaņā ar Finanšu piedāvājumu.
6.2. Pusēm ir tiesības izbeigt Līgumu, ievērojot Latvijas Republikas normatīvo aktu prasības un rakstiski paziņojot par to otrai Pusei vienu mēnesi iepriekš. Katras Polises darbību var izbeigt pirms termiņa tikai saskaņā ar Latvijas Republikā spēkā esošajiem normatīvajiem aktiem un Apdrošināšanas noteikumiem. 
6.3. Līgumu var izbeigt pirms termiņa pēc Apdrošinātāja iniciatīvas, ja Līgumā noteiktā apdrošināšanas prēmija Līgumā noteiktajā termiņā nav samaksāta pilnībā, taču tikai attiecībā uz Apdrošināmiem objektiem, par kuriem nav veikta apdrošināšanas prēmijas samaksa. Šajā gadījumā Apdrošinātājam pirms Līguma izbeigšanas jānosūta Apdrošinājuma ņēmējam rakstisks brīdinājums par nepilnīgu apdrošināšanas prēmijas samaksu, uzaicinot samaksāt apdrošināšanas prēmiju atbilstoši Līguma noteikumiem, un norādot apdrošināšanas prēmijas samaksas termiņu un nesamaksāšanas iespējamās sekas. Apdrošinātāja nosūtītajā brīdinājumā noteiktais apdrošināšanas prēmijas samaksas termiņš nedrīkst būt īsāks par 15 (piecpadsmit) dienām un garāks par 30 (trīsdesmit) dienām no brīdinājuma nosūtīšanas dienas. Ja Apdrošinājuma ņēmējs nesamaksā Apdrošināšanas prēmiju brīdinājumā noteiktajā samaksas termiņā un apmērā, tad Līgums attiecībā uz Apdrošināmiem objektiem, par kuriem nav veikta apdrošināšanas prēmijas apmaksa, uzskatāms par izbeigtu, ja Apdrošinātājs brīdinājumā nav noteicis citādi.
6.4. Apdrošinājuma ņēmējam ir tiesības nekavējoties vienpusēji atkāpties no Līguma izpildes, rakstiski paziņojot par to Apdrošinātājam, ja: 
6.4.1. ir pasludināts Apdrošinātāja maksātnespējas process vai tiesiskās aizsardzības process, tā saimnieciskā darbība ir apturēta vai pārtraukta;
6.4.2. Līgumu nav iespējams izpildīt tādēļ, ka Apdrošinātājam vai citai Starptautisko un Latvijas Republikas nacionālo sankciju likuma 11.1.pantā noteiktai personai Līguma izpildes laikā ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.5. Visas saistības, kas izriet no Līguma, Apdrošinājuma ņēmējam izbeidzas ar dienu, kad Apdrošinātājs saņēmis Apdrošinājuma ņēmēja paziņojumu par Līguma izbeigšanu, izņemot saistības, kuras Apdrošinājuma ņēmējs bija uzņēmies līdz paziņojuma nosūtīšanai par Līguma darbības izbeigšanu. Apdrošināšanas ņēmēja pienākums ir pierādīt paziņojuma par Līguma izbeigšanu nosūtīšanas faktu.
6.6. Līguma izbeigšana neatbrīvo Puses no pienākuma izpildīt visas līdz Līguma izbeigšanai uzņemtās saistības.

7. Domstarpības un strīdi
7.1. Visi strīdi, kas rodas starp Pusēm attiecībā uz Līgumā minēto pienākumu izpildīšanu vai to nepienācīgu izpildīšanu, tiek risināti pārrunu ceļā.
7.2. Ja Pusēm 30 (trīsdesmit) kalendāro dienu laikā šādu vienošanos pārrunu ceļā panākt nav izdevies, strīds tiek izšķirts tiesā Latvijas Republikas spēkā esošajos normatīvajos aktos noteiktajā kārtībā.

8. Konfidencialitāte un komercnoslēpums
8.1. Puses apņemas ievērot konfidencialitāti  un bez otras Puses rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Puses ir noteikušas kā komercnoslēpumu un attiecīgi par to pirms Līguma noslēgšanas ir informējis otro Pusi. Jebkurā gadījumā, Puses nevar noteikt par komercnoslēpumu Līguma priekšmetu un tā izpildes rezultātu.
8.2. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem vai normatīvo aktu prasībām ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
8.3. Konfidencialitātes un komercnoslēpuma noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
8.4. Konfidencialitātes un komercnoslēpuma noteikumi neattiecas uz detalizēto informāciju (tajā skaitā detalizētām izmaksām) par saņemtajiem pakalpojumiem, gadījumos kad pakalpojums ir saņemts saskaņā ar Līguma noteikumiem un Apdrošinājuma ņēmējs to ir apmaksājis pilnā apmērā.
8.5. Šīs Līguma nodaļas noteikumiem nav laika ierobežojuma un uz to neattiecas Līguma darbības termiņš. 

9. Citi noteikumi
9.1. Ja kāds no šī Līguma noteikumiem zaudē juridisku spēku, tad tas neietekmē pārējo Līguma noteikumu spēkā esamību. Visos citos jautājumos, kurus neregulē Līguma noteikumi, Puses rīkojas saskaņā ar Latvijas Republikā spēkā esošiem normatīvajiem aktiem.
9.2. Neviena Puse nav tiesīga bez otras Puses rakstiskas piekrišanas nodot kādas no Līgumā noteiktajām saistībām trešajām personām, izņemot gadījumus, kad Pušu saistības pārņem tā likumīgais tiesību pārņēmējs.
9.3. Jebkuri grozījumi Līguma noteikumos stājas spēkā tikai tad, kad tie ir noformēti rakstiski un tos ir parakstījusi katra no Pusēm.
9.4. Katra Puse apņemas 5 (piecu) dienu laikā rakstiski paziņot otrai Pusei par savas adreses,  rekvizītu vai Līguma 4.1. un 4.2. apakšpunktā norādīto atbildīgo personu maiņu.
9.5. Visi paziņojumi Līguma sakarā nosūtāmi uz Līguma 10.punktā minētajām adresēm, un visos paziņojumos (sarakstē, apmaksas dokumentos u.c. dokumentos) Pusēm jānorāda Līguma numurs.
9.6. Līgums sastādīts uz 6 (sešām) lapām elektroniska dokumenta veidā.
9.7. Līgumam parakstīšanas brīdī pievienoti trīs pielikumi, kas ir neatņemamas Līguma sastāvdaļas :
1.pielikums – Tehniskā specifikācija un tehniskais piedāvājums;
2.pielikums – Finanšu piedāvājums; 
3.pielikums – Apdrošinātāja sauszemes transporta līdzekļu visu risku apdrošināšanas noteikumi Nr. KASKO20  un Sauszemes transportlīdzekļu palīdzības uz ceļa apdrošināšanas noteikumi Nr. HELP20.
9.8.	Līgums parakstīts ar drošu elektronisko parakstu, kas satur laika zīmogu. Līguma  abpusējas parakstīšanas datums ir pēdējā parakstītāja pievienotā laika zīmoga datums un laiks.

10. Pušu rekvizīti 

	Apdrošinājuma ņēmējs:

Rīgas valstspilsētas pašvaldība
Adrese: Rātlaukums 1, Rīga, LV-1050
NMR kods: 90011524360
PVN reģ.Nr.: LV90011524360

Iestāde: Rīgas valstspilsētas pašvaldības Ārtelpas un mobilitātes departaments
Adrese: Ģertrūdes iela 36, Rīga, LV-1011
Iestādes kods: 213
Konts: LV18RIKO0023400004010

Telefons: 67012701
e-pasts: amd@riga.lv 

	
	Apdrošinātājs:

"Compensa Vienna Insurance Group" ADB Latvijas filiāle
NMR kods Nr. 40103942087
Vienības gatve 87H, Rīga, LV-1004

Tālrunis: 67558888
e-pasts: info@compensa.lv 

Banka: AS SEB Banka
Bankas kods: UNLALV2X
Konts: LV23UNLA0050018990709

	
elektroniskais paraksts)________________ 
Direktora p.i. Andrejs Urtāns
	
	
(elektroniskais paraksts) __________
Filiāles vadītājs Aigars Freimanis

(elektroniskais paraksts) __________
Pilnvarotā persona Jānis Lasis 

